מתחרות במרוץ מכשולים באולימפיאדת לונדון (2012)
**ריצת 3000 מטר מכשולים** היא תחרות באתלטיקה הכוללת ריצה לאורך 3,000 מטרים, שבמהלכה על הרצים לעבור 35 פעמים מכשולים, שגובהם הוא 91.4 ס"מ לגברים או 76.2 ס"מ לנשים. בניגוד למרוצי משוכות, מכשולים אלה כבדים ובנויים כך שלא ניתן להפילם. בסמוך לאחד המכשולים נמצאת בריכת מים שאורכה 3.66 מטרים ועומקה המרבי, בסמוך למכשול, הוא 70 ס"מ, והיא נעשית רדודה יותר ככל שמתקרבים לקצה.

חוקים
-----

מספר הסיבובים בריצה משתנה בהתאם למיקום מכשול המים - בצידו הפנימי של המסלול, או בצידו החיצוני. בעת הזינוק הרצים מתפרסים על כל המסלולים, אך מתחילת הריצה יכולים לעבור לרוץ בכל מסלול שירצו. על הרצים לעבור עשרים ושמונה מכשולים רגילים ועוד שבעה מכשולי מים ללא קשר למספר הסיבובים. לרצים מותר לדרוך על המכשול בשביל לעבור אותו, מה שנפוץ בעיקר במעבר מכשולי המים.

היסטוריה
--------

מרוץ מכשולים באולימפיאדת לונדון (1908)
מקורו של הענף באיים הבריטיים. רצים התחרו בריצה בין מגדלי הכנסייה של העיירות השונות, ובדרכם דילגו מעל פלגי מים ואבנים. מגדלי הכנסייה נבחרו כנקודות המוצא והסיום משום שאלה נראו למרחוק, וניתן לזהותם בקלות. עד היום, מכונה הענף באנגלית "Steeplechase" - פירוש המילה "Steeple" הוא "מגדל כנסייה".

באופן ממוסד יותר, ראשיתו של הענף ב-1860, אז ארגנה אוניברסיטת אוקספורד מרוץ מכשולים לאורך שני מייל. ב-1865 עבר המרוץ למסלול שטוח, כמקובל בימינו. המרוץ הפך לתחרות אולימפית באולימפיאדת פריז (1900), אז הונהגו שני מרוצים, למרחקים של 2,500 ו-4,000 מ'. באולימפיאדת סנט לואיס (1904) הונהג מרוץ לאורך 2,590 מ' ובוטל המרוץ ל-4,000 מ', ובאולימפיאדת לונדון (1908) הונהג מרוץ לאורך 3,200 מ'. רק באולימפיאדת אנטוורפן (1920) התייצב המרחק על 3,000 מ'. מאולימפיאדת מקסיקו סיטי (1968) עד אולימפיאדת ריו דה ז'ניירו (2016), כל המנצחים במרוץ היו קנייתים, למעט באולימפיאדת מונטריאול ואולימפיאדת מוסקבה, אותן החרימה קניה. באולימפיאדת טוקיו (2020) ניצח רץ מרוקאי, והרץ הקנייתי הראשון זכה רק במדליית הארד.

ריצת 3000 מטר מכשולים לנשים התקיימה לראשונה באליפות העולם באתלטיקה שנערכה בהלסינקי ב-2005. המנצחת, דורקוס אינזיקורו מאוגנדה הייתה האתלטית האוגנדית הראשונה אי פעם שזכתה במדליית זהב באליפות עולם באתלטיקה. ריצה זו לנשים, נוספה לתוכנית האולימפית באולימפיאדת בייג'ינג (2008). המנצחת הייתה גולנארה סאמיטובה מרוסיה, שאף קבעה בה את שיא עולם וגם הייתה לאשה הראשונה שרצה בפחות מ-9 דקות.

שיאים
-----

### שיא עולם

* שיא העולם לנשים שייך ל**ביאטריס צ'פקואץ'** (קניהקניה קניה) בתוצאה של **8:44.32 דקות**, נקבע בתחרות ליגת היהלום במונקו ב-20 ביולי 2018
* שיא העולם לגברים שייך ל**לאמצ'ה גירמה**(אנ')(אתיופיהאתיופיה אתיופיה) בתוצאה של **7:52.11 דקות**, נקבע בתחרות ליגת היהלום שנערכה בפריז ב-9 ביוני 2023.

### שיא אולימפי

* השיא האולימפי לנשים שייך ל**גולנארה סאמיטובה** (רוסיהרוסיה רוסיה) בתוצאה של **8:58.81 דקות**, נקבע באולימפיאדת בייג'ינג, סין, 2008
* השיא האולימפי לגברים שייך ל**קונססלוס קיפרוטו** (קניהקניה קניה) בתוצאה של **8:03.28 דקות**, נקבע באולימפיאדת ריו, ברזיל, 2016

### שיא ישראל

* השיא הישראלי לנשים שייך ל**אדווה כהן** בתוצאה של **9:29.74 דקות**, שנקבע ב-12 באוגוסט 2018 באליפות אירופה שנערכה בברלין.
* השיא הישראלי לגברים שייך ל**איתי מגידי** בתוצאה של **8:24.14 דקות**, נקבע בשנת 2008.

עשר הרצות המהירות בכל הזמנים
----------------------------

מעודכן ל-21 ביולי 2022:

| דירוג | תוצאה | אתלטית | לאום | תאריך | מיקום |
| --- | --- | --- | --- | --- | --- |
| 1 | **8:44.32** | ביאטריס צ'פקואץ' | קניהקניה קניה | 20 ביולי 2018 | מונקו (ליגת היהלום) |
| 2 | **8:52.78** | רות ג'בט | בחרייןבחריין בחריין | 27 באוגוסט 2016 | סן דני |
| 3 | **8:53.02** | נורה ג'רוטו | קניהקניה קניה | 20 ביולי 2022 | יוג'ין (אליפות העולם) |
| 4 | **8:54.61** | ורקואה גטאצ'ו | אתיופיהאתיופיה אתיופיה | 20 ביולי 2022 | יוג'ין (אליפות העולם) |
| 5 | **8:56.08** | מקדיס אבבה | אתיופיהאתיופיה אתיופיה | 20 ביולי 2022 | יוג'ין (אליפות העולם) |
| 6 | **8:56.55** | ווינפרד יאווי | בחרייןבחריין בחריין | 18 ביוני 2022 | פריז |
| 7 | **8:57.77** | קורטני פריירקס | ארצות הבריתארצות הברית ארצות הברית | 21 באוגוסט 2021 | יוג'ין (ליגת היהלום) |
| 8 | **8:58.78** | סליפין צ'ספול(אנ') | קניהקניה קניה | 26 במאי 2017 | יוג'ין |
| 9 | **8:58.81** | גולנארה סאמיטובה | רוסיהרוסיה רוסיה | 17 באוגוסט 2008 | בייג'ינג |
| 10 | **9:00.01** | הייבין ג'פקמוי | קניהקניה קניה | 28 במאי 2016 | יוג'ין |
|

עשרת הרצים המהירים בכל הזמנים
-----------------------------

מעודכן ל-23 באוגוסט 2021:

| דירוג | תוצאה | אתלט | לאום | תאריך | מיקום |
| --- | --- | --- | --- | --- | --- |
| 1 | **7:53.63** | סאיף סעיד שאהין | קטר (מדינה)קטר (מדינה) קטר | 8 בספטמבר 2004 | בריסל |
| 2 | **7:53.64** | ברימין קיפרוטו | קניהקניה קניה | 22 ביולי 2011 | מונקו (ליגת היהלום) |
| 3 | **7:54.31** | פול קיפסילה קואץ' | קניהקניה קניה | 31 במאי 2012 | רומא |
| 4 | **7:55.28** | בראהים בולאמי | מרוקומרוקו מרוקו | 24 באוגוסט 2001 | בריסל |
| 5 | **7:55.72** | ברנרד ברמסי | קניהקניה קניה | 24 באוגוסט 1997 | קלן |
| 6 | **7:55.76** | אזקייל קמבוי | קניהקניה קניה | 22 ביולי 2011 | מונקו (ליגת היהלום) |
| 7 | **7:56.16** | מוזס קיפטאנוי | קניהקניה קניה | 24 באוגוסט 1997 | קלן |
| 8 | **7:56.81** | ריצ'רד מטילונג | קניהקניה קניה | 11 במאי 2012 | דוחא |
| 9 | **7:57.29** | רובן קוסגיי | קניהקניה קניה | 24 באוגוסט 2001 | בריסל |
| 10 | **7:58.15** | סופיאן אל-בקאלי | מרוקומרוקו מרוקו | 27 באוגוסט 2018 | מונקו (ליגת היהלום) |

קישורים חיצוניים
----------------

ויקישיתוף מדיה וקבצים בנושא **ריצת 3000 מטר מכשולים** בוויקישיתוף

הערות שוליים
------------

1. ↑  ריצת 3000 מטר מכשולים, באתר התאחדות האתלטיקה העולמית
2. ↑  עדי רובינשטיין, אדווה כהן ניפצה שיא ישראלי, באתר ישראל היום, 12 באוגוסט 2018